Eesti Päevalehele teadaolevalt plaanib Res Publica lähinädalatel tutvustada koalitsioonipartneritele uut koolide rahastamise põhimõtet, mis näeb ette, et senise viieteistkümne rahastamisallika asemel saaksid  õppeasutused kogu vajamineva raha ühest-kahest kohast. Ettepanekute paketi juurde kuulub ka plaan, et riik asutab uue organisatsiooni, kellele annavad riik ja kohalikud omavalitsused üle olemasolevad koolihooned. Loodava riikliku organisatsiooni ülesandeks jääb koolimajadesse investeeringute tegemine ja hoonete väljarentimine.